Diari Oficial de la Generalitat Valenciana


Sumari del DOGV 3744, del 08-05-2000 (2000/3531)

ORDRE de 2 de maig de 2000, de la Conselleria de Cultura, Educació i Ciència, per la qual es modifica l'Ordre de 9 de març de 2000, per la qual es convoquen ajudes per a finançar activitats de les confederacions, federacions i associacions de pares i mares d'alumnes de centres docents no universitaris de la Comunitat Valenciana, sostinguts amb fons públics.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3744

Data del DOGV
:   08-05-2000

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2000/3531


Data del document
:   02-05-2000

Organisme emissor
:   Conselleria de Cultura, Educació i Ciència

Tipus de document
:   Ordre

Anàlisi jurídica

 Descriptors 

:   * parentiu
    * suport econòmic
    * associació
    * ajuda pública
    * alumne
    * alumnat

ORDRE de 2 de maig de 2000, de la Conselleria de Cultura, Educació i Ciència, per la qual es modifica l'Ordre de 9 de març de 2000, per la qual es convoquen ajudes per a finançar activitats de les confederacions, federacions i associacions de pares i mares d'alumnes de centres docents no universitaris de la Comunitat Valenciana, sostinguts amb fons públics. [2000/M3531]
  
L'Ordre de 9 de març de 2000, de la Conselleria de Cultura, Educació i Ciència, per la qual es convoquen ajudes per a finançar activitats de les confederacions, federacions i associacions de pares i mares d'alumnes de centres docents no universitaris de la Comunitat Valenciana, sostinguts amb fons públics, assenyala estructuralment els paràmetres percentuals per a rebre les ajudes.
  
En aplicació del Decret 126/1986, de 20 d'octubre, del Consell de la Generalitat Valenciana pel qual es regula la participació, funcionament i atribucions de les confederacions, federacions i associacions de pares i mares d'alumnes de centres docents no universitaris de la Comunitat Valenciana i de l'Ordre de 4 de novembre de 1996, de la Conselleria de Cultura, Educació i Ciència, per la qual es crea el cens de confederacions, federacions i associacions de pares i mares d'alumnes de centres docents no universitaris de la Comunitat Valenciana, i tenint en consideració els principis inspiradors del Decret 233/1997, de 2 de setembre, del Govern Valencià, pel qual s'aprova el Reglament Orgànic i Funcional de les escoles d'Educació Infantil i dels col·legis d'Educació Primària, i del Decret 234/1997, de 2 de setembre, del Govern Valencià, pel qual s'aprova el Reglament Orgànic i Funcional dels instituts d'Educació Secundària, cal modificar el punt 1 de l'apartat primer de l'Ordre de 9 de març de 2000, de la Conselleria de Cultura, Educació i Ciència, a fi de complir els objectius que determinen les normes anteriorment mencionades i els propis del Pacte per l'Educació entre la Conselleria de Cultura, Educació i Ciència i les confederacions d'associacions de pares d'alumnes, per a impulsar la participació i millorar la qualitat de l'ensenyament a la Comunitat Valenciana, a través de les entitats per a la participació i col·laboració en el funcionament dels centres educatius, com són les associacions de pares d'alumnes.
  
Per això, i a l'empara del que disposa l'article 35 de la Llei 5/1983, de 30 de desembre, de Govern Valencià.
  
ORDENE
  
Primer
  
Es modifica l'apartat primer, punt 1.1 de l'Ordre de 9 de març de 2000, de la Conselleria de Cultura, Educació i Ciència (DOGV núm. 3.714 de 22 de març de 2000), que queda redactat de la manera següent:
  
«1.1 Les confederacions amb seu i àmbit d'activitat en tota la Comunitat Valenciana, i les federacions d'associacions de pares i mares d'alumnes d'àmbit territorial provincial i amb seu a la Comunitat Valenciana, que representen almenys el 30% de les associacions de pares i mares d'alumnes constituïdes en centres docents públics o el 30% de les associacions de pares i mares d'alumnes constituïdes en centres docents concertats, del seu àmbit territorial, segons les dades que consten en el cens que regula l'Ordre de 4 de novembre de 1996, de la Conselleria de Cultura, Educació i Ciència.»
  
Segon
  
S'amplia el termini per a presentar sol·licituds en cinc dies a comptar des de la data de l'entrada en vigor de la present ordre.
  
Disposició final única
  
La present ordre entrarà en vigor l'endemà de la publicació en el Diari Oficial de la Generalitat Valenciana.
  
De conformitat amb el que establixen els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú, i 10, 14 i 46 de la Llei Reguladora de la Jurisdicció Contenciosa Administrativa, contra la present ordre, que posa fi a la via administrativa, es podrà recórrer potestativament en reposició o bé plantejar directament recurs contenciós administratiu, en els terminis i davant dels òrgans que s'indiquen a continuació:
  
a) El recurs de reposició s'haurà d'interposar davant de la Conselleria de Cultura, Educació i Ciència en el termini d'un mes a comptar des de l'endemà de la publicació en el Diari Oficial de la Generalitat Valenciana.
  
b) El recurs contenciós administratiu s'haurà d'interposar davant del Tribunal Superior de Justícia de la Comunitat Valenciana en el termini de dos mesos a comptar des de l'endemà de la publicació en el Diari Oficial de la Generalitat Valenciana.
  
València, 2 de maig de 2000
  
El conseller de Cultura, Educació i Ciència,
  
MANUEL TARANCÓN FANDOS